এক ধাক্কায় সব জেলায় পারদ পতন, শীতের কামড় বেশি বীরভূমে

ওয়েবডেস্ক- সব জেলায় রাতের ঠান্ডা বাড়বে। এবার বাংলায় এসে গেল শীত (Winter)। নামবে পারদ। আলিপুর আবহাওয়া দফতরের (Alipur Weather Office) পূর্বাভাস আগামী দুদিনে বাংলার সব জেলায় ন্যূনতম তাপমাত্রা গড়ে ২ ডিগ্রি সেলসিয়াস কমতে পারে।

শ্রীনিকেতন (বীরভূম)–এর দিকেই শীতের আঁচ বেশি, সর্বনিম্ন তাপমাত্রা রাজ্যের মধ্যে সব থেকে কম এই জেলায়।

কলকাতার (Kolkata) আকাশ মূলত পরিষ্কার (Clear sky), শুষ্ক আবহাওয়ায় হালকা শীতের আমেজ পাওয়া যাচ্ছে। নভেম্বরের শেষ দিক থেকেই পারদ নামতে শুরু করেছে। মঙ্গলবার এই মরশুমের শীতলতম দিন হিসেবে চিহ্নিত হয়েছে।

আইএমডির (IMD) পূর্বাভাস অনুযায়ী, দক্ষিণ আন্দামান সাগরে গভীর নিম্নচাপ তৈরি হয়েছে। সেটি পরবর্তী ৪৮ ঘন্টায় উত্তর ও উত্তর পশ্চিম দিকে আরও অগ্রসর হয়ে সিস্টেমটি শক্তিশালী হবে, সেটির ঘূর্ণিঝড়ে পরিণত হওয়ার সম্ভাবনা। ওই ঘূর্ণিঝড়ের নাম দেওয়া হয়েছে ‘সেনিয়ার’। সংযুক্ত আরব আমিরশাহির দেওয়া এই নামের অর্থ ‘সিংহ’। তবে বাংলায় এর কোনও সরাসরি প্রভাব পড়বে না।

আরও পড়ুন- ধেয়ে আসছে সাইক্লোন, উথাল-পাথাল হবে বাংলা? কী জানাল মৌসম ভবন

আলিপুর আবহাওয়া দফতর জানিয়েছে, মঙ্গলবার দক্ষিণবঙ্গে সামান্য কমেছে সর্বনিম্ন তাপমাত্রা। সেটি নামতে পারে স্বাভাবিকের নিচে। কলকাতায় ১৬ ডিগ্রি সেলসিয়াসে এবং জেলাগুলিতে ১৪ ডিগ্রির আশেপাশে থাকবে। তাপমাত্রার খুব বেশি পরিবর্তন হবে না। আবহাওয়া শুষ্ক থাকবে। রাতে ও ভোরে হালকা শীতের আমেজ থাকলেও দিনের বেলায় ঠান্ডার আমেজ থাকবে না। দু-তিন দিন কুয়াশার সম্ভাবনা গোটা রাজ্যে।

দক্ষিণবঙ্গের সব জেলাতেই কুয়াশা দেখা যাবে বলে পূর্বাভাস। উপকূলের জেলাগুলিতে কুয়াশার সম্ভাবনা বেশি। অপরদিকে উত্তরবঙ্গে শীতের কামড় ভালোই অনুভূত হচ্ছে। মঙ্গলবার দার্জিলিংয়ে তাপমাত্রা ৫ ডিগ্রি নিচে নেমেছে। হালকা কুয়াশা রয়েছে বেশি কিছ জায়গায়। আপাতত বৃষ্টির সম্ভাবনা নেই কলকাতায়।

আবহাওয়া দফতর জানাচ্ছে, কলকাতার তাপমাত্রা নামল ১৬ ডিগ্রি সেলসিয়াসে। আপাতত ১৪ থেকে ১৬ ডিগ্রির মাঝেই ঘোরাফেরা করবে বলে পূর্বাভাস হাওয়া অফিসের। আপাতত শুষ্ক আবহাওয়া রাজ্যজুড়ে। কোনও কোনও জেলায় সকালের দিকে কুয়াশা ও পরে পরিষ্কার আকাশ। ভোরে ও রাতে ভালোই শীত অনুভূত হবে।

দেখুন আরও খবর-